**Usmernenie č.1/2021**

**Pokyny pre žiakov, rodičov a zamestnancov školy**

**k 8.2.2021!!**

Vážení rodičia, milí žiaci.  Informácie, ktoré Vám zasielame sú platné v čase zaslania. Ak by došlo k nejakej zmene, ktorá by mala vplyv na otvorenie školy, budeme Vás o tom informovať.

## Podmienka vstupu do školy 10.2.2021

Podmienky vstupu žiakov a zamestnancov sú dané manuálom pre návrat do škôl 2021, ktorý vydalo ministerstvo školstva, nasledovne:

1. Zamestnanci školy sa musia preukázať platným negatívnym testom na COVID a pri nástupe odovzdať vyplnený dokument: [Príloha č. 9a – Zamestnanec – Čestné vyhlásenie a súhlas so spracovaním údajov](https://www.minedu.sk/data/att/18643.docx)
2. Zákonný zástupca dieťaťa špeciálnej školy sa musí dať otestovať aspoň jeden zákonný zástupca dieťaťa či žiaka, ktorý s ním žije v spoločnej domácnosti.  Pri nástupe musia odovzdať nasledovný dokument: [Príloha č. 11a – Zákonný zástupca – Čestné vyhlásenie a súhlas so spracovaním údajov](https://www.minedu.sk/data/att/18647.docx)
3. Ak ide o plnoletého žiaka, tak sa testuje len on, bez povinnosti testovania rodiča. Pri nástupe do školy musí odovzdať nasledovný dokument: [Príloha č. 10a – Plnoletý žiak – Čestné vyhlásenie a súhlas so spracovaním údajov](https://www.minedu.sk/data/att/18645.docx)
4. **Žiaci prvého stupňa špeciálnej základnej školy sa netestujú, aj keď presiahli vek 10 rokov – individuálnu potrebu posúdi, každý triedny učiteľ!!!**
5. Platnosť testov – test zamestnancov, zákonných zástupcov i žiakov, u ktorých je vyžadovaný, platí sedem kalendárnych dní ( viď COVID Automat). Riaditeľka školy alebo školského zariadenia**nekontroluje certifikáty**, ale vyžaduje príslušné prehlásenie od zamestnancov, zákonných zástupcov a plnoletých žiakov (ak nie sú vyňatí z testovania), preto prosím ingorujte potrebu prílohy vo vyhláseniach.

**Ďalšie podmienky vstupu do školy budú upravené vyhláškou, ktorá momentálne nie je vydaná.**

Dokumenty od rodičov resp. od žiakov bude zbierať pri prvom nástupe do školy (10.2.2021 a nasledovné týždne v pondelok) osoba zodpovedná za ranný filter.

## Hygienické opatrenia

Chceli by sme, aby naším spoločným cieľom pri otvorení školy bolo vytvoriť, čo najbezpečnejší priestor s čo najnižším rizikom šírenia ochorenia medzi žiakmi aj učiteľmi. Chceme Vás požiadať o proaktívny a podporujúci prístup k epidemiologickým pravidlám, ktoré vnímame ako nástroje znižovania nákazy. Preto Vás chceme požiadať, aby sme sa spolu v aktuálnej epidemiologickej situácii správali čo najzodpovednejšie voči sebe a svojmu okoliu, aby sme zodpovedne dodržiavali pravidlá sociálnej izolácie, pravidlá R-O-R a  ostatné epidemiologické opatrenia, s cieľom čo najviac zabrániť šíreniu nákazy.

Preto chceme, aby všetci zamestnanci a žiaci počas prítomnosti v škole na prezenčnom vyučovaní mali zabezpečené prekrytie úst a nosa jedným z nasledovných spôsobov:

1. minimálne 2-vrstvové bavlnené tkaninové rúško alebo štandardné jednorázové rúško.

Inštruktážny video ako správne nosiť rúško je tu: <https://youtu.be/Vrqeb7P5C5E>

Ďalšie video, v ktorom sa hovorí aj o hygiene rúk nájdete tu: <https://youtu.be/Guh9jugyJSo>

**Hygienické opatrenia pre žiakov špeciálnej základnej školy**

**Zákonný zástupca**

Zodpovedá za dodržiavanie hygienicko-epidemiologických opatrení pri príchode žiaka do špeciálnej základnej školy a pri odchode žiaka zo špeciálnej základnej školy resp. zo školského klubu detí, zo školskej jedálne (nosenie rúšok, dodržiavanie odstupov, dezinfekcia rúk v zmysle aktuálnych opatrení ÚVZ SR).

**Zabezpečí pre svoje dieťa každý deň minimálne dve rúška – ideálne viac (náhradné, musí mať pri sebe v prípade potreby) a papierové jednorazové vreckovky.**

Dodržiava pokyny riaditeľky školy, ktoré upravujú podmienky prevádzky konkrétnej špeciálnej základnej školy, školského klubu detí a školskej jedálne na školský rok 2020/2021.

**Predkladá po každom prerušení dochádzky žiaka do špeciálnej základnej školy v trvaní viac ako tri po sebe nasledujúce dni (vrátane víkendov a sviatkov) písomné vyhlásenie zákonného zástupcu o bezinfekčnosti (príloha č. 4).**

**Pri prerušení viac ako 5 pracovných (víkendy a sviatky sa nezapočítavajú) dní z dôvodu akéhokoľvek ochorenia predkladá potvrdenie o chorobe vydané všeobecným lekárom pre deti a dorast.**

Počet podaných Vyhlásení o bezinfekčnosti a Potvrdení o chorobe nie je limitovaný.

**V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje triedneho učiteľa.**

Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným RÚVZ. Za týchto podmienok nemôže žiak navštevovať školu.

**V prípade neprítomnosti žiaka v škole a školskom zariadení z dôvodu:**

* podozrenia na ochorenie COVID-19 (označený ako „Úzky kontakt“ RÚVZ, infektológom alebo všeobecným lekárom),
* ochorenia na COVID-19 (potvrdené ochorenie RÚVZ, infektológom alebo všeobecným lekárom) predloží pri návrate žiaka do školy “Potvrdenie o chorobe” vydané len všeobecným lekárom pre deti a dorast alebo u plnoletých žiakov všeobecným lekárom pre dospelých (u ktorých je žiak v starostlivosti), a to bez ohľadu na dĺžku trvania jeho neprítomnosti.

**Hygienické opatrenia pre žiakov odborného učilišťa**

**Zákonný zástupca**

Zodpovedá za dodržiavanie hygienicko-epidemiologických opatrení pri príchode žiaka do odborného učilišťa a pri odchode žiaka z odborného učilišťa (nosenie rúšok, dodržiavanie odstupov, dezinfekcia rúk v zmysle aktuálnych opatrení ÚVZ SR).

**Zabezpečí pre svoje dieťa každý deň minimálne dve rúška – ideálne viac (náhradné, musí mať pri sebe v prípade potreby) a papierové jednorazové vreckovky.**

Dodržiava pokyny riaditeľky školy, ktoré upravujú podmienky prevádzky konkrétnej strednej školy, internátu – na školský rok 2020/2021.

Predkladá po každom prerušení dochádzky žiaka do odborného učilišťa v trvaní viac ako tri po sebe nasledujúce dni (vrátane víkendov a sviatkov) písomné vyhlásenie o bezinfekčnosti (príloha č. 4).

Pri prerušení viac ako 5 pracovných dní (víkendy a sviatky sa nezapočítavajú) z dôvodu akéhokoľvek ochorenia predkladá potvrdenie o chorobe vydané všeobecným lekárom pre deti a dorast.

**V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho!!!**

Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným RÚVZ. Za týchto podmienok nemôže dieťa navštevovať školu.

**V prípade neprítomnosti žiaka v škole a školskom zariadení z dôvodu:**

* podozrenia na ochorenie COVID-19 (označený ako „Úzky kontakt“ RÚVZ, infektológom alebo všeobecným lekárom),
* ochorenia na COVID-19 (potvrdené ochorenie RÚVZ, infektológom alebo všeobecným lekárom) predloží pri návrate žiaka do školy “Potvrdenie o chorobe” vydané len všeobecným lekárom pre deti a dorast alebo u plnoletých žiakov všeobecným lekárom pre dospelých (u ktorých je žiak v starostlivosti), a to bez ohľadu na dĺžku trvania jeho neprítomnosti.

## Školská dochádzka žiakov špeciálnej základnej školy

V prípade, ak zákonný zástupca žiaka neabsolvuje testovanie a z tohto dôvodu sa jeho dieťa nebude zúčastňovať prezenčného vyučovania, tak:

1. škola eviduje neprítomnosť žiaka ako ospravedlnenú absenciu, zákonný zástupca žiaka je povinný zabezpečiť kontakt so školou ohľadne vzdelávania svojho dieťaťa, ktoré bude prebiehať formou zadávania úloh ako je obvyklé pri chorobe dieťaťa alebo formou dištančného vyučovania, ak má na to škola kapacitné možnosti. Ak tak neurobí v priebehu 5 dní školského vyučovania, je to považované za zanedbávanie povinnej školskej dochádzky a riaditeľ školy bude kontaktovať ÚPSVAR SR s hlásením o jej zanedbávaní,
2. ak neprítomnosť na prezenčnom vyučovaní bude dlhšia ako 15 vyučovacích dní a rodič nezabezpečí kontakt so školou podľa bodu 2, žiak môže byť komisionálne preskúšaný z učiva daného ročníka
3. zákonný zástupca nemá nárok na tzv. „pandemickú OČR“. Je v najlepšom záujme dieťaťa, aby sa v prípade, že riaditeľ zabezpečí prezenčnú formu výučby, jej zúčastňoval žiak v čo najväčšom rozsahu. Ak žiak nastúpi do školy na prezenčnú výučbu, jeho dochádzka sa eviduje v zmysle školského poriadku.

## Dochádzka žiakov odborného učilišťa

V prípade, ak odborného učilišťa neabsolvuje testovanie a z tohto dôvodu sa nebude zúčastňovať prezenčného vyučovania, tak:

1. škola eviduje neprítomnosť žiaka ako ospravedlnenú absenciu, plnoletý žiak je povinný zabezpečiť kontakt so školou ohľadom vzdelávania, ktoré bude prebiehať formou zadávania úloh ako je obvyklé pri chorobe alebo formou dištančného vyučovania, ak má na to škola kapacitné možnosti. Ak tak neurobí v priebehu 5 dní školského vyučovania, je to považované za neospravedlnenú účasť na vzdelávaní.
2. ak neprítomnosť na prezenčnom vyučovaní bude dlhšia ako 15 vyučovacích dní a rovnako nebude zabezpečený pravidelný kontakt žiaka so školou podľa bodu 2, žiak môže byť komisionálne preskúšaný z učiva daného ročníka
3. ak žiak nastúpi do školy na prezenčnú výučbu, jeho dochádzka sa eviduje v zmysle školského poriadku.

Zároveň bude fungovať ŠKD pre žiakov 1. stupňa špeciálnej základnej školy do 15.00.

Obedy budú zabezpečené pre všetkých.

PaedDr. Agnesa Pataiová, PhD.

riaditeľka školy